Knud Baade
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1800-1945
Knud Baade var en norsk maler. Han ble utdannet på akademiet i København fra 1825–1829 og hos J. C. Dahl i Dresden fra 1836–1839 og 1843–1845.
Hans tidlige bilder, landskaper, portretter og mytologiske scener, er klare og nøkterne, litt tørre. Etter at han i 1845 hadde sluttet seg til Ludvig 1s kunstnerkrets i München, spesialiserte han seg på dystert romantiske måneskinnslandskaper, en lettflytende produksjon som snart stivnet i manér.Nasjonalgalleriet i Oslo eier fire større bilder og en lang rekke skisser og studier av ham. Les mer i Store norske leksikon Knut Baade i Norsk biografisk leksikon Knud Baade i Norsk kunstnerleksikon norsk kunsthistorie portrettkunst  landskapsmaleri